Padang Panjang

**Padang Panjang** adolah salah ciek koto nan talatak di provinsi Sumatera Barat, Indonesia nan juo marupoan kota jo laweh wilayah nan paliang ketek di provinsi ko.

Kota ko mampunyoi juluakan sabagai *Koto Sarambi Makkah*, dan *Masir van Andalas*. Samantaro wilayah administratif kota ko dikaliliangi dek wilayah Kabupaten Tanah Data.

## Sejarah
Sasudah Proklamasi Kemerdekaan RI, untuak manjalankan roda pamarintahan, Padang Panjang dijadikan sabuah kewedanaan nan wilayahnyo maliputi Padang Panjang, Batipuah dan X Koto nan bakaduduakan di Padang Panjang.

Pado maso Revolusi Indonesia manuruik Ketetapan Ketua PDRI tanggal 1 Januari 1950 tantang Pambagian Provinsi, ditatapkan pulo pambagian kabupaten jo kota antaro lain Bapituah jo X Koto masuak ka dalam wilayah Kabupaten Tanah Datar, sainggo Padang Panjang hanyolah manjadi tampek kadudukan Wedana nan mangkoordinir Kecamatan X Koto.

Padang Panjang diangkek manjadi Kota Praja dalam lingkuangan Provinsi Sumatera Barat nan tabantuak manuruik Undang-Undang Nomor 8 Taun 1956. Dek aturan itu, mangkonyo kota praja (kota ketek) ko punyo status nan samo jo daerah kabupaten jo kota lainnyo.

Manuruik Keputusan DPRD Peralihan Kota Praja Nomor : 12/K/DPRD-PP/57 tanggal 25 September 1957, Kota Padang Panjang dibagi ateh 4 wilayah administrasi nan disabuik Resort, yakni Resort Gunuang, Resort Lareh Nan Panjang, Resort Pasa jo Resort Bukik Suruangan. 
* Resor Gunuang, mambawahi jorong:
** Gantiang
** Sigando
** Ikua Lubuak
** Ngalau
* Resor Lareh Nan Panjang, mambawahi jorong:
** Tanah Pak Lambik
** Guguak Malintang
** Koto Panjang
** Koto Katiak
* Resor Pasa, mambawahi:
** Pasa Baru
** Pasa Usang
** Tanah Itam
** Balai-Balai
* Resor Bukik Suruangan, mambawahi:
** Silaiang Bawah
** Silaiang Ateh
** Kampuang Manggih
** Bukik Suruangan

Kudian manuruik Undang-Undang Nomor 18 Taun 1965 istilah Kota Praja diganti manjadi Kota Madya dan manuruik Peraturan Menteri Nomor 44 taun 1980 jo Peraturan Pamarentah Nomor 16  Taun 1982 tantang Susunan dan Tata Kerja  Pamarentahan Kelurahan, resort diganti manjadi kecamatan sarato jorong diganti manjadi kelurahan. Samantaro manuruik Peraturan Pamarentah Nomor 13 Taun 1982, Kota Padang Panjang dibagi ateh duo kecamatan jo 16 kelurahan.

Dalam urusan adat di kota ko, dibantuak limbago adat nan banamo KAN (Kerapatan Adat Nagari). KAN Padang Panjang tabantuak sasudah Musyawarah Besar LKAAM di Payokumbuah taun 1966. Kudian tabantuak 3 buah KAN di Padang Panjang, yaitu:
# KAN Bukik Suruangan
# KAN Gunuang
# KAN Lareh Nan Panjang

Samantaro Resor Pasa, dek sabagian gadang panduduaknyo pandatang, indak dibantuak KAN.

## Geografi
Kota ko disabuik juo sabagai kota dingin. Kota ko talatak di daerah bakatinggian antaro 650 sampai 850 meter di ateh pamukoan lauik, pado kawasan pagunuangan nan bahao sajuak jo suhu udaro maksimum 26,1 °C jo minimum 21,8 °C, sarato bahao dingin pado minimum 17 °C. Curah ujannyo cukuik tinggi jo rato-rato 3,295 mm/taun. Di bagian utara dan agak ka barat baririk tigo gunuang: Gunuang Marapi, Singgalang, jo Tandikek.

Sacaro topografi kota ko talatak pado dataran tinggi nan bagalombang. Ado sakitar 20,17% dari sadoalah wilayahnyo marupokan kawasan nan condong landai (kamiriangan di bawah 15%), sadangkan salabiahnyo marupokan kawasan miriang, curam, jo babukik-bukik, sarato acok tajadi longsor dek struktur tanah nan labil jo curah ujan nan cukuik tinggi. Namun pado kawasan nan landai di kota ko marupokan bajinih tanah andosol nan subur dan rancak untuak patanian.

## Pamarintahan
### Daftar Wali Kota

### Dewan Perwakilan

Pado Pemilu Legislatif 2009, DPRD kota Padang Panjang ado sabanyak 20 urang dan tasusun dari pawakilan sapuluah partai.

### Kecamatan
Kota Padang Panjang tadiri ateh duo kecamatan, barikuik laweh wilayah sarato jumlah populasi tiok kecamatan manuruik Sensus Panduduak 2010, sarato jumlah panduduak pado patangahan 2018. Tabel juo tamasuak jumlah kelurahan di tiok kecamatan jo kode posnyo. 

Total panduduak pado 2018 tamasuak 26.402 laki-laki jo 26.592 padusi.

## Galeri

COLLECTIE TROPENMUSEUM Padang Pandjang op achtergrond de Merapi, Padangsche Bovenlanden TMnr 60038721.jpg|Panorama jalan di Padang Panjang pado taun 1930-an, jo lata balakang Gunuang Marapi
COLLECTIE TROPENMUSEUM Bedrijvigheid op de markt van Padangpadjang Sumatra`s Westkust TMnr 60003617.jpg|Pasa di Padang Panjang akhia abaik ka-19
COLLECTIE TROPENMUSEUM Moskee in de omgeving van Padangpandjang TMnr 10016661.jpg|Musajik khas Minangkabau di sakitar Padang Panjang pado taun 1912
COLLECTIE TROPENMUSEUM De verwoestingen achter het station te Padang Pandjang na de aardbeving van 1926 TMnr 10003984.jpg|Rumah pitih ancua dek gampo bumi Padang Panjang 1926
COLLECTIE TROPENMUSEUM Twee Europese mannen en twee Europese vrouwen zitten in sarong in schommelstoelen voor het residentiehuis van Padang Pandjang TMnr 60019683.jpg|Urang Balando duduak di muko rumah residen Padang Panjang taun 1900]]
COLLECTIE TROPENMUSEUM Padang Pandjang tijdens de opening van de staatspoorweg Sumatra`s Westkust TMnr 60003559.jpg|Paresmian jalua kareta api di Padang Panjang taun 1895]]


## Rujuakan

## Pautan lua

*  Situs web resmi Kota Padangpanjang